**Árskýrsla FEBH 2017-2018**

Skýrsla er frá aðalfundi 2017 til aðalfundar 2018

Starfssemin hófst með aðalfundi 14. febrúar 2017

Mættir voru um 70 manns en félagar voru um síðustu áramót 237.

Stjórnin skipar Gísli Garðarsson formaður, Guðmundur Karl Þorbjörnsson varaformaður, Jónína Haraldsdóttir ritari, Egill Gústafsson gjaldkeri, Kristín Dagbjartsdóttir meðstjórnandi, Helga Baldursdóttir varamaður og Helgi Kristmundsson varamaður en hann sagði af sér á miðri önn vegna annarra anna.

**9 stjórnarfundir hafa verið haldir á árinu.**

Jóhann Gunnarsson heldur utan um félagaskrána og félagsskírteinin og þökkum við Jóhanni fyrir þá miklu vinnu sem er því samfara.

**Félagsstarfið er fjölbreytt:**

Bókmenntir, Handavinna, Brids, Félagsvist, Boccia, fræðsla og spjall, útskurður og kórinn Hverafuglar.

**Hreyfing og útivist:**

Gönguhópur, sundleikfimi stólaleikfimi, línudans og pútt.

Nefndir:

Samkv. 4. gr. laga félagsins skipar stjórnin í allar nefndir og setur þeim verkefni. Starfandi nefndir eru fræðslunefnd, brids- og spilanefnd, uppstillingarnefnd, ferðanefnd og leikhúsnefnd.

Ný nefnd leikhúsnefnd tók til starfa á síðasta ári og skilaði góðu starfi og hafa verið farnar 4 leikhúsferðir og 1 tónleikaferð. Í nefndinni eru Kristín Egilsdóttir, Steinunn Þórarinsdóttir og Sigurður Valur Magnússon.

 Þá var skipuð ný ferðanefnd sem í eru Kristín Dagbjartsdóttir, Fjóla Ragnarsdóttir og Bjarni Björnsson og þökkum við gömlu nefndinni Guðbrandi Valdimarssyni og Sigurjóni Guðbjörnssyni fyrir vel unnin störf. Einnig starfar gjaldkeri með þesum nefndum.

Farin var mjög vel skipulögð dagsferð til Vestmannaeyja með skemmtilegri leiðsögn Kristjáns Óskarssonar og vel tekið á móti okkur af Félagi eldri borgara í Vestmannaeyjum. Er fólk farið að hlakka til næstu ferðar.

Vilhjálmur Albertsson var beðinn um að sjá um tæknimál og hefur hann skilað því vel og viljum við þakka honum fyrir það.

Nýir stjórnendur voru skipaðir í púttnefnd og það eru Bergrún Sigurðardóttir og Lena Poulsen en Jóhann Gunnarsson hætti í stjórn púttnefndar og er honum þökkuð frábær stjórnarstörf. Annað hefur verið með sama sniði.

**Gestir:**

Á sparidögum Hótel Arkar heimsóttu okkur 3 þriðjudaga í mars og apríl og eru það kringum 100 manns sem þegið hafa kaffisopa og hina margrómuðu jólaköku sem við höfum boðið upp á.

Félag eldri borgara í Grafarvogi „Korpúlfar“ heimsóttu okkur einnig á vordögum er þeir voru á ferð sinni um Suðurland.

Landsmót UMFÍ 50+ var haldið hér í Hveragerði s.l. sumar sem tókst mjög vel og tóku nokkrir félagar okkar þátt í því og má þar nefna stígvélakast og varð Kristín Sigurðardóttir félagi okkar sigursælust í kvennaflokki.

Landsþing Landssambands eldri borgara var haldið var í lok maí og fóru Sigurður Valur Magnússon og frú á það þing.

Á Blómstrandi dögum var opið hús hjá okkur og komu tónlistarfeðginin Ólafur Beinteinn Ólafsson tónlistarmaður og dóttir hans Ingibjörg Aldís Ólafsdóttir sópransöngkona og héldu tónleika í sal Þorláksseturs einnig var fengið að láni myntsafnasaga Helga Ívarssonar frá Skjalasafni Árnesinga Selfossi og sett upp í Þorlákssetri.

**Hverafuglar: 2017**

Söngstjóri er Örlygur Atli Guðmundsson

2. apríl Sungið á Sparidögum á Hótel Örk

19. apríl Sungið á vorgleði FEBH með Selfyssingum á Hótel Örk

24. apríl Sungið á Sparidögum Hótel Örk

5. maí Sungið á Akranesi fyrir Hljóm, kór eldri borgara þar.

15. maí Sungið fyrir eldri borgara kór frá Akureyri á Hótel Örk

29. nóv. Sungið á Heilsustofnun NLFÍ

13. des. Sungið á jólafudi FEBH á Hótel Örk

15. des. Sungið á Dvalarheimilinu Ási

**2018**

19. jan. Sungið á Styrkjahátíð Hljómlistarfélagsins á bóndadaginn á Hótel Örk.

24. jan. Sungið á Þorrablóti FEBH í Reykjafossi.

**Námskeið:**

Íþróttanámskeið fyrir aldraðra á vegum UMFÍ var haldið og tóku 5-7 félagar þátt í því.

Einnig var námskeið í tálgun og leiðbeinandi þar var Guðmundur Magnússon frá Flúðum og var það fullsetið.

**Fundir og skemmtanir:**

Vorfundur var haldinn á Hótel Örk með „félagi eldri borgara“ á Selfossi.

Haustfundur haldinn í Þorlákssetri og mættu um 80 manns.

Jólafundur var á Hótel Örk og voru þar meðal annars lokin á spurningakeppni þar sem búið var að halda undankeppnir meðal ýmissa félagshópa hjá FEBH. Stjórn félagsins stóð uppi sem sigurvegari og hafa þau skorað á bæjarstjórn Hveragerðis í keppni við sig. Viljum við þakka Sigurði Blöndal fyrir þessa frábæru skemmtun þar sem mikil vinna liggur að baki þessu en hann starfar í skemmti- og fræðslunefnd ásamt stjórnarmeðlimum.

Þorrablót var haldið í Reykjafossi 24. janúar s.l. og mættu þar um 60 manns góður matur en of lítill en tónlistarmaðurinn Bjarni Rúnar sá um dansmúsíkina og var það frábært.

f.h. stjórnar FEBH

Gísli Garðarsson